als_Latn bos_Latn ron_Latn
Marini eshte shembull per te gjithe gazetaret por edhe per te rinjte. Ai gjithashtu na tregon se Shqiperia ka bukuri dhe se ato duhet te ruhen si syte e ballit. Emisioni Shqiperia tjeter nuk eshte i vetmi vend ku ai e jep maksimumin. Shembull i gjalle i nje patrioti te moderuar. Lexojeni dhe shperndajeni kete interviste per te motivuar edhe te tjeret!
Intervistoi: Venhar Ramadani
Marin, ju keni shkruar dy libra deri tani dhe nje nder to eshte edhe libri Qetesi Shurdhuese, qe si teme e ka problemin e droges ne mesin e te rinjeve. Sa eshte aktual ky problem ne Shqiperi dhe cila eshte zgjidhja per ta normalizuar si problem?
Ky eshte nje problem me real se kurre ne shoqerine shqiptare, nje problem qe po cenon te rinjte, po cenon te ardhmen e tyre. Ndihem keq shpesh kur shikoj te rinj qe kane humbur interesin per vlerat e verteta te jetes, per te ardhmen e gjithçka tjeter me ngjyra qe ka ne jete. E per kete realitet ka pergjegjesi e gjithe shoqeria sepse shpesh jo vetem qe nuk ka ditur te perballet realisht me nje problem te tille, por ka qene edhe agresive ndaj individeve qe duhen perkrahur e ndihmuar. Te rinjte duhen mbeshtetur, duhen shtyre, duhen pare si nje pjese e domosdoshme, si oksigjeni i nje shoqerie qe duhet domosdoshmerisht te shnderrohet ne nje te tille europiane. E te rinjte jane oksigjeni saj. Pa te rinjte nje shoqeri tkurret, mplaket, humbet çilterisine dhe ate qe ka me shume nevoje dinamizmin. Duhet tu rikthejme te rinjeve besimin se Shqiperia mund tu jape nje te ardhme, mund te jape nje mundesi per te realizuar enderrat e tyre. Deri me sot kjo nuk ka ndodhur ndaj edhe te rinjte perballen me veshtiresi te pafundme per te gjetur veteveten, te tjere humbin rrugen, te tjere duan te largohen.. E kjo ju siguroj, eshte nje humbje e madhe per te gjithe Shqiperine e shqiptaret kudo qe ndodhen.
Ne vitet 2002-2003 ju keni bere dokumentare per probleme e te rinjeve ne sport. Sot ketu ne Maqedoni ka nje stagnim ne promovimin e talenteve qe te dalin ne Evrope ne ekipe te medha. Edhe ne Shqiperi gjithashtu mund te hasni kete problem. A mendoni se ekziston nje mafi ne sport qe e ndalon zhvillimin e te rinjeve ne sport?
Kudo ne tokat shqiptare ka nje mungese te qarte vizioni per sportin vendas. Ne presim qe talentet te vijne te gatshem nga jashte vendit, presim te afrohen nga kudo ku ka shqiptare dhe harrojme te rrisim ata mijera te rinj qe kemi ne shtepine tone. Nuk u garantojme atyre kushtet e nevojshme, i shohim si pjese mbushese te sportit dhe kurre nuk u kemi dhene ate prioritet qe meritojne. Kjo duhet te ndryshoje, duhen rivitalizuar ekipet zinxhir, duhet synuar modernizimi i tyre, kushtet stervitore, eksperiencat, stafet drejtuese , gjithçka duhet te behet ne modelin e vendeve perendimore . Nuk ka garanci me te mire sesa nje kampionat i forte qe prodhon talente dhe ne shqiptaret kemi pafundesisht te tille kudo. Tu japim mundesine edhe djemve qe luajne ne shtepi te dalin mbi uje . Duke ditur lidhjen qe kemi me sportin e sidomos me futbollin une them se me nje politike te duhur ne sport shqiptaret brenda kampionateve tona bashkangjitur me ata talente te pafundem qe luajne kudo mund te pushtojne ligat me te njohura te evropes. Duhet vetem seriozitet dhe deshire per te bere te mundur kete. A ka mafia ne sport ? Sigurisht qe ka. Sa kohe ndeshjet manipulohen , rregullohen , ndryshohen , sa kohe mungon transparenca ne fondet me te cilat financohen skuadrat nenkupton se mafia ka gishtin e saj ne futboll. Ndaj edhe drejtesia duhet te qartesoje dhe pastroje futbollin dhe çdo sport nga elemente te tille, duhet te zhduke nje kancer qe i ka shtrire metastazat kudo ne trupin e brishte te sportit shqiptar.
A eshte Shqiperia nje vend i mire per te jetuar te rinjte?
Shqiperia eshte ende nje vend i veshtire per te rinjte. Siç thashe me siper, mungojne projektet dhe vizioni serioz per ti mbeshtetur. Ende te rinjte jane ne udhekryq per te ardhmen e tyre. Shumica kur mbarojne shkollat nuk dijne ku te shkojne, nuk dijne si te vene guret e pare te karrieres se tyre. Te rinjte e kane humbur besimin dhe kane te drejte sepse ai besim u eshte keqperdorur u eshte rrembyer, u eshte shkelur nga politikat e gabuara e te qorrta. Shumica jane te papune apo gjejne vende pune qe nuk u pershtaten arsimimit te vertete te tyre. Ka qene nje sistem i tere i ngritur turpshem qe nuk solli asnje zhvillim konkret. Sot te rinjte jane ne kaos dhe nga kaosi nuk mund te dalin as me fjale e as me premtime boshe. Duhen politika te verteta mbeshtetjeje, shtytje, projekte e perseris projekte te verteta e jo pallavra fushatash. Deri me sot asgje nuk ka funksionuar dhe talentin e te rinjeve tane e kemi perdorur si nje rrecke apo ua kemi falur vendeve te tjera. Nese nuk do te kete ndryshim politikash Shqiperia nuk do ta gjeje kurre veteveten dhe nuk do te mundet te vrapoje si çdo vend tjeter Evropian.
Duke u nisur nga pervoja juaj per te zbuluar jeten e shqiptareve jashta kufijve te Shqiperise, te lutem na trego, çka mendon per shqiptaret e Maqedonise?
Shqiptaret e Maqedonise vuajne nga politikat e gabuara te perfaqesuesve te tyre ne politike. eshte e turpshme te mendosh sesi politika shqiptare ne Maqedoni mendon me se shumti per interesat e saj se per ato te qytetareve. Shqiptaret jane detyruar te largohen nga shume zona , kane leshuar terren kudo, kane braktisur fshatra e qytete historikisht me shumice shqiptare sepse politika maqedonase permes nje skeme te qarte ka dashur te minimizoje dhe shfuqizoje rolin e shqiptareve dhe ne nje menyre ja ka arritur. E çka beri politika shqiptare ne kete situate? Asgje perveçse ka soditur e ka bere opozite apo ka kundershtuar me ze te holle. Zonat ku jetojne shqiptaret vuajne papunesi te larte, mungese investimesh, projektesh, mungese plotesimi te te drejtave dhe kjo nuk eshte normale. Shqiptaret ne Maqedoni po trajtohen nga shteti maqedon si te ardhur, ndersa nga politika shqiptare si mish per top per interesat e tyre. Nje post me shume apo me pak ne parlament mesa duket ka me shume rendesi sesa te drejtat e shqiptareve, kjo ka qene ‘’kushtetuta’’ e ketyre partive. Turp. Poltika shqiptare ne Maqedoni eshte antikombetare dhe si e tille po vepron. E kam thene nje here ne nje konference mbi shqiptaret e Rekes ne Tetove se politikanet shqiptare e kane me te veshtire ti japin doren njeri tjetrit sesa kryeministrit maqedonas. E kjo flet vete, me shume se gjithçka.
Jeni shpallur persona non grata ne Greqi per shkak emisioneve tuaja per Çamerine dhe fshatrat shqiptare perreth. A eshte shendruar puna juaj ne nje mision kombetar per te pasqyruar realitetin e shqiptareve brenda dhe jashte Shqiperise?
Ajo qe deshiroj eshte qe historia te mos harrohet, te mos vdese e te mos humbe. Shqiptaret kane qene dhe jane ende ne ato toka, shqipja flitet serish edhe pse nen frike. E te gjithe keto elemente jo per te ngritur kala rere me nacionalizma ekstreme por per te treguar balle kujtedo te vertetat e atyre tokave. Une mund te shpallem Non Grata jo njehere por çdo dite, ama e verteta nuk mund te ndalohet, ajo do te vazhdoje te flase me gjuhen e saj, me gjuhen shqipe. E ky eshte misioni im te cilin e kam pasur dhe e kam edhe ne reportazhet e realizuara ne Sanxhak, Bosnje, Tuz, Ulqin, Reke te eperme, Turqi e kudo. Ne nuk kemi asgje per te fshehur ndaj edhe gazetaret greke hyjne e dalin ne Shqiperi ndersa shteti grek dhe elementet ekstremiste brenda tij duhet te kuptojne se nuk do munden kurre te ndalojne qe historia te ngreje krye me rrenjet e saj, ato rrenje qe sado te perpiqemi ti mbulojne nuk do te mundet ti shuajne. E keto reportazhe sherbejne pikerisht qe edhe neser pas 100 vitesh e me shume te mbeten deshmi qe kushdo mund ti gjeje e shikoje, deshmi qe flasin me gjuhen e banoreve e jo timen. Sa me shpejt te pranohen te vertetat historike ju garantoj se po aq shpejt ballkani do te gjeje nje stabilitet per tu pasur zili.
Nje nder temat e emisionit tuaj Shqiperia tjeter eshte edhe pasqyrimi i pa punesise ne Shqiperi. Realisht cilat jane numrat e pa punesise ne Shqiperi? Ku eshte zgjidhja?
Nuk ka patur kurre shifra reale sa i takon papunesise ne Shqiperi. Ata qe jane ne qeveri thone gjithmone pak, ata qe jane ne opozite e shumefishojne. Problemi eshte se Shqiperia nuk perdor siç duhet resurset e saj. Ky vend ka çdo mundesi per te qene nje parajse per te gjithe. Ka pasuri natyrore qe shkaterrohen, ka pasuri minerale qe grabiten , ka monumente kulture qe do ti kishte zili shumica e vendeve europiane e ne nuk i mirembajme, ka toka pjellore qe qendrojne djerre sepse bujqesia mbeshtetet shume pak e po ashtu blegtoria. Ky vend ka Gjirokaster, ka Berat, ka Shkoder, ka Korçe, ka Durres, ka Apolloni, ka Bylis, ka Valbone, ka Vermosh e Theth, ka Sarande e Himare, ka Vlore e Divjake , ka Shengjin , (pa rrenditur ketu pasurite e pafundme e bukurite e zonave te tjera shqiptare jashte kufijeve zyrtare) ky vend ka gjithçka. Çdo qytet ka pjesen e tij e cila e vene ne sherbim te qytetareve do te ishte nje mundesi e jashtezakonshme punesimi. Por ne fakt kjo nuk ka ndodhur askund e une besoj se ne jemi vendi i vetem ne kontinent qe keqtrajtojme kaq shume pasurite tona. Te rinjte zgjedhin te largohen sepse askush nuk u jep mundesi, askush nuk i mbeshtet siç duhet, askush nuk beson tek ajo qe thashe edhe me siper, te energjia e tyre, nje energji qe i duhet Shqiperise e shqiptareve.
Disa jave me pare patet disa replika ne distance me deputetin shqiptar ne Maqedoni, Artan Grubi, per shqiptaret ne Maqedoni. Si mendoni, a jane te mbrojtur shqiptaret nga partia ne pushtet?
Politika duhet te jete ne sherbim te qytetareve e jo qytetaret ne sherbim te saj. Ne fakt keshtu po ndodh sot ne Maqedoni, ku politikanet shqiptare nginjen e fryhen ndersa qytetaret po vuajne çdo dite probleme te shumta ekonomike. Debati ne distance me zoteri Grubin ishte tregues i nje arrogance te turpshme te kesaj politike . Per elemente te tille me shume rendesi ka nje fjali e thene ne Facebook sesa ajo ne Parlament e kjo eshte e patolerueshme. Nuk kam asgje personale me zoteri Grubin por kam me politiken aktuale shqiptare ne Maqedoni qe eshte e vetmja pergjegjese per problemet e qytetareve. Nuk mundet qe ne ti kerkojme pergjegjesi qeveritareve maqedonas kur ata shqiptare nuk bejne asgje. Une mendoj se ka ardhur koha qe shqiptaret ne Maqedoni te kerkojne diçka tjeter, te kerkojne me shume, te kerkojne perfaqesues te denje , te kerkojne qe zeri i tyre te mos mbetet pa mbeshtetje. Ata meritojne me shume, ky eshte thelbi, shqiptaret e Maqedonise nuk mund e nuk duhet te ndihen si te huaj ne tokat e shtepite tyre.
A eshte e veshtire te mbani kete tempo pune?
Nuk eshte e veshtire sa kohe e do punen qe ben. Une e adhuroj gazetarine, adhuroj te rene, te paprituren, realen e mbi te gjitha te verteten. Kjo e fundit eshte kushtetuta ime te cilen nuk do ta humb kurre .
Cili eshte sekreti juaj i suksesit?
Nuk kam asnje sekret. Une mendoj se çdokush mund te arrije objektivat e tij nese deshiron. Mjafton deshira dhe vullneti. Ky eshte çelesi i suksesit, pastertia e deshira me te cilen duhet te perballemi me gjithçka.
Nese do te mund t’i jepnit vetes suaj ne moshe me te re ndonje keshille, cila do ishte ajo? Cila eshte keshilla qe i jepni te rinjeve?
Vullnet, miresi, deshire e besim se gjithçka eshte e mundur.
Si inspiroheni?Ku dhe si duhet te inspirohet rinia?
Inspirohem tek dashuria per vendin tim, per historine e tij, per njerezit qe sado probleme kane e ruajne zemren e madhe qe e karakterizon kete komb, tek mundesite e fjetura, te deshira per te pare sa me mire shqiptaret kudo ata jane.
Si e filloni diten? Si sugjeroni te rinjte te fillojne diten? Te ushtrojne apo ne facebook?
Diten e filloj si çdo i punesuar. Ngrihem , ha mengjes dhe nisem per pune. Nje kafe e shpejte dhe lexim, diskutim apo derdhje ne terren diku ne nje cep brenda apo jashte Shqiperise. Shpesh here dita ime fillon edhe ne 12 te nates ne 1, 2 apo 3 pas mesnate. Kjo kur me duhet te udhetoj gjate apo kam objektiva te caktuara per te realizuar. Sa i takon rrjeteve sociale mund te them se ato jane nje fuqi e madhe por qe nuk duhet kurrsesi te zevendesojme fuqine e vertete qe e jep vetem jeta reale.
Si duhet te veproj nje i ri i pa pune?
Te mos terhiqet kurre, te kerkoje me te miren per vehten e tij, te mos humbe besimin. Askush nuk te fal asgje, gjithçka duhet fituar me ndershmeri e dinjtet.
Cili eshte libri dhe filmi juaj i preferuar?
Nuk kam nje liber te preferuar. Adhuroj ata historike ashtu siç adhuroj dokumentaret dhe reportazhet qe sillen nga mediat me te medha boterore. Sa i takon filmave eshte e njejta gje, perzgjedh shpeshmi me deshire ata qe kane ne bosht historite e verteta.
Kjo interviste eshte bere nga vizione.info dhe infoalbania.al i ka te gjitha te drejtat e publikimit te intervistes, sipas marreveshje se arritur mes paleve. Per me shume intervista, ndjekni VIZIONE ne rrjetet sociale.
als_Latn por_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn